ఆషా మాథుర్ ఎక్కడ జన్మించింది?
ఆషా మాథుర్
ఆషా మాథుర్ భారతదేశానికి చెందిన మహిళా శాస్త్రవేత్త. ఈమె మెడికల్ మైక్రోబయాలజీ, వైరాలజీ మరియు ఇమ్యునాలజీ విభాగాలలో శాస్త్రవేత్త.
ఆషా మాథుర్ ఉత్తర ప్రదేశ్లో 1938 లో జన్మించారు. ఈమె తండ్రి జగదీష్ నారాయణ్. ఆయన ప్రసిద్ధ ఇంజనీర్. ఆషా జగదీష్ నారాయణ్ కు రెండవ కుమార్తె. ఆయన అనేక వినూత్న నిర్మాణాలను హైడ్రాలిక్ ఇంజనీరింగ్ విభాగంలో ఆవిష్కరించారు. ఆయన "నడిచే విజ్ఞాన సర్వస్వము"గా ప్రసిద్ధుడు. ఆమె తల్లి బిందేశ్వరి ప్రతిభావంతురాలైన చిత్రకారిణి. కౌమార దశలో ఉన్నప్పుడు తన ముఖం పై బొల్లి మచ్చలు వచ్చినపుడు ఆమె సహ విద్యార్థులు ఆమెను దూరంగా ఉంచారు. ఆమె ఉత్సాహవంతమైన విద్యార్థిని అయినప్పటికీ డిప్రెషన్ మరియు ఇన్‌ఫీరియారిటీ కాప్లెక్స్ వలన పాఠశాలకు వెళ్ళుట మానివేసెను. ఆమె తల్లిదండ్రుల సహకారంతో ఆమె ప్రతిభ మరల వికసించింది. రెండేళ్ల తర్వాత ఆమె పాఠశాల విద్యను పూర్తిచేసింది. ఆమె తన తాతగారి ప్రేరణతో విద్యను కొనసాగించారు. తామె తాతగారు మొదటి ఇండియన్ సివిల్ సర్జన్లలో ఒకరు. ఆమె అంకుల్ ఒక ప్రసిద్ధ కంటి వైద్యులు. వీరు వైద్యరంగంలో ఉన్నందున వారి ప్రేరణతో ఆమె అగ్రా మెడికల్ కాలేజీలో మెడిసన్ లో ప్రవేశించారు.అచట ఆమె ఎం.బి.బి.యస్ డిగ్రీని పూర్తిచేశారు. తర్వాత ఆమె లక్నో లోని కింగ్ జార్జి మెడికల్ కాలేజీలో జాయిన్ అయ్యారు. అచట పాథాలజీ మరియు మైక్రో బయాలజీలలో డాక్టర్ ఆఫ్ మెడిసన్ (ఎం.డి) పట్టాను పొందారు మరియు బంగారు పతకాన్నిగెలుచుకున్నారు. ఆమె కింగ్ జార్జి మెడికల్ కాలేజీలో మైక్రోబయాలజీ విభాగంలో అధ్యాపకులుగా పనిచేసి గ్రాడ్యుయేట్, పోస్ట్ గ్రాడ్యుయేట్ చదువుతున్న విద్యార్థులకు విద్యాబోధన చేశారు. అదే విధంగా వైరాలజీలో తన పరిశోధనలు కొనసాగించారు. ఆమె 30 సంవత్సరాలుగా అనేక సామర్థాలుగల వివిధ పదవులు చేశారు. బోధన పాటు, ఆమె శాస్త్రీయ మరియు మానవతావాదం ఆధారంగా పరిశోధన కార్యక్రమాలు ప్రారంభించారు. తన పదవీ కాలమ్లో ఆమె తన సహచరులతోకలసి కింగ్ జార్జ్ మెడికల్ కాలీజీలో వైరాలజీ విభాగాన్ని ప్రారంభించారు. 1971 లో ప్రపంచ ఆరోగ్య సంస్థలో ఫెలో అవార్డును పొందారు. ఈ అవార్డు ఆమె రెస్పిరేటరీ వైరస్ ను సాధారణ శీతల యూనిట్ లో కనుగొనుటకు గాను పొందారు. ఈమె ఇంగ్లాండులో సాలిస్‌బర్రీలో ప్రముఖ వైరాలజిస్టులు డా.డి.ఎ.జె. టైరెల్ల్ మరియు సర్ జాన్ ఆండ్రూస్ తోకలసి పరిశోధనలు చేశారు.
జస్సా సింగ్ రాంఘరియా
జస్సా సింగ్ రాంఘరియా 1723లో జన్మించారు. డబ్ల్యు. హెచ్. మెక్ లియాడ్ ప్రకారం, ఆయన జన్మ ప్రదేశం లాహోర్ సమీపంలోని ఇకోగిల్ గ్రామం, హెచ్. ఎస్. సింఘా ప్రకారం లాహోర్ నగరంలోనే పుట్టారు, పూర్ణిమా ధావన్ ఆయన జన్మ ప్రదేశం అమృత్ సర్ సమీపంలోని గుగా లేక సుర్ సింగ్ లో పుట్టారు. ఆయన తర్ఖాన్ ప్రాంతానికి చెందినవారనీ, మొదట్లో జస్సా సింగ్ తొకార్ అన్న పేరు ఉండేదని చారిత్రికుల్లో ఏకీభావం ఉంది. ధావన్ ఆయన జాతిపరంగా జాట్ అని కూడా రాశారు. ఆయనకు జై సింగ్, కుషాల్ సింగ్, మాలి సింగ్, తారా సింగ్ అన్న నలుగురు సోదరులు ఉన్నట్టు, ఆయన తండ్రి జ్ఞాని భగవాన్ సింగ్ మరణించాకా కుటుంబ బాధ్యతలు స్వీకరించినట్టు రాశారు.